
Evropski parlament,
–	ob upoštevanju predloga Komisije Evropskemu parlamentu in Svetu (COM(2025)0726),
–	ob upoštevanju člena 294(2) in člena 207(2) Pogodbe o delovanju Evropske unije, na podlagi katerih je Komisija podala predlog Parlamentu (C10‑0245/2025),
–	ob upoštevanju člena 294(3) Pogodbe o delovanju Evropske unije,
–	ob upoštevanju začasnega dogovora, ki ga je odobril pristojni odbor na podlagi člena 75(4) Poslovnika, in zaveze predstavnika Sveta v pismu z dne 23. aprila 2026, da bo odobril stališče Evropskega parlamenta v skladu s členom 294(4) Pogodbe o delovanju Evropske unije,
–	ob upoštevanju člena 60 Poslovnika,
–	ob upoštevanju mnenja Odbora za industrijo, raziskave in energetiko,
–	ob upoštevanju poročila Odbora za mednarodno trgovino (A10‑0012/2026),
1.	sprejme stališče v prvi obravnavi, kakor je določeno v nadaljevanju;
2.	odobri skupno izjavo Evropskega parlamenta, Sveta in Komisije, priloženo tej resoluciji, ki bo objavljena v seriji C Uradnega lista Evropske unije;
3.	poziva Komisijo, naj mu zadevo ponovno predloži, če svoj predlog nadomesti, ga bistveno spremeni ali ga namerava bistveno spremeniti;
4.	naroči svoji predsednici, naj stališče Parlamenta posreduje Svetu, Komisiji in nacionalnim parlamentom.
P10_TC1-COD(2025)0726
Stališče Evropskega parlamenta, sprejeto v prvi obravnavi dne 19. maja 2026 z namenom sprejetja Uredbe (EU) 2026/... Evropskega parlamenta in Sveta o obravnavanju negativnih učinkov svetovne presežne zmogljivosti na trg jekla v Uniji, povezanih s trgovino, in spremembi Uredbe (EU) 2020/2170
[bookmark: _Hlk230012340](Ker je bil dosežen sporazum med Parlamentom in Svetom, je stališče Parlamenta enako končnemu zakonodajnemu aktu, Uredbi (EU) 2026/1384.)


PRILOGA K ZAKONODAJNI RESOLUCIJI
Skupna izjava Evropskega parlamenta, Sveta in Komisije o uvozu izdelkov iz jekla iz Rusije
Unija in njene države članice so od začetka vojne sprejele ukrepe brez primere, da bi zmanjšale gospodarsko odvisnost od Rusije in preprečile, da bi gospodarska dejavnost Unije prispevala k podpiranju ruskih vojnih prizadevanj.
Ti ukrepi so znatno zmanjšali trgovinske tokove v številnih sektorjih, vključno z jeklarskim, pospešili ločevanje in prispevali k odpornejši Uniji, hkrati pa so pokazali, da je Unija sposobna ukrepati enotno in odločno, kadar so ogrožene njene vrednote in strateški interesi.
Unija mora obenem pozorno spremljati področja, kjer so odvisnosti še vedno prisotne, zlasti kar zadeva nekatere izdelke iz jekla, katerih uvoz še ni v celoti prepovedan.
V jeklarskem sektorju je namreč do 30. septembra 2028 še vedno dovoljen omejen uvoz iz Rusije v skladu s prehodnimi ureditvami, določenimi v ustreznih omejevalnih ukrepih, ki jih je sprejel Svet[footnoteRef:1]. Da bi se zagotovila postopna in stalna diverzifikacija, je ta uvoz omejen s kvotami, ki se letno zmanjšujejo. [1:  	Sklep Sveta 2014/512/SZVP z dne 31. julija 2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini (UL L 229, 31.7.2014, str. 13, ELI: http://data.europa.eu/eli/dec/2014/512/oj), in Uredba Sveta (EU) št. 833/2014 z dne 31. julija 2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini (UL L 229, 31.7.2014, str. 1, ELI: http://data.europa.eu/eli/reg/2014/833/oj).] 

Evropski parlament, Svet in Komisija opozarjajo na institucionalni okvir, ki se uporablja za omejevalne ukrepe, in poudarjajo, da so zadevni omejevalni ukrepi Sveta korak proti popolni opustitvi preostalega uvoza ruskih izdelkov iz jekla, zlasti jeklenih plošč, do 30. septembra 2028.

